marsh-mellow/hindi_wikipedia huggingface dataset:
शम्मी कपूर (जन्म: 21 अक्टूबर, 1931 निधन: 14 अगस्त, 2011) हिन्दी फ़िल्मों के एक अभिनेता थे। उन्होने जंगली, तुमसा नहीं देखा, दिल देके देखो, सिंगापुर, कॉलेज गर्ल, प्रोफेसर, चाइना टाउन, प्यार किया तो डरना क्या, कश्मीर की कली, जानवर, तीसरी मंज़िल, अंदाज़, एन ईवनिंग इन पेरिस, ब्रह्मचारी और सच्चाई जैसी हिट फ़िल्मों में काम किया।

 व्यक्तिगत जीवन 
शम्मी कपूर का जन्म २१ अक्टूबर १९३१ को बंबई(प्रस्तुत मुंबई) में हुआ, इनके पिता पृथ्वीराज कपूर जाने माने अभिनेता थे अभिनय इनको विरासत में मिला था। शम्मी कपूर की पहली शादी अभिनेत्री गीता बाली से हुई, लेकिन १९६५ मे चेचक की वजह से गीता की म्रत्यु हो गयी। इसके पश्चात शम्मी कपूर ने नीला देवी से शादी की। १४ अगस्त २०११ की सुबह ५:१५ को इनका निधन हो गया। वे ७९ वर्ष के थे।

 फिल्मी सफर 
साल 1953 में रिलीज फ़िल्म जीवन 'ज्योति' से बतौर अभिनेता शम्मी कपूर ने बॉलीवुड में कदम रखा। शम्मी कपूर की शुरुवाती फ़िल्में जीवन ज्योति, रेल का डिब्बा और गुल सनोवर थीं। शम्मी कपूर ने मुख्य अभिनेता के रूप में 50 से अधिक फ़िल्मों में अभिनय किया है और सहायक भूमिकाओं में 20 से अधिक फ़िल्मों में अभिनय किया है। उन्होने फ़िल्म ब्रह्मचारी (1968) में अपने प्रदर्शन के लिए सर्वश्रेष्ठ अभिनेता का फ़िल्मफेयर पुरस्कार जीता है।

 प्रमुख फिल्में 
 वर्ष  फ़िल्म  चरित्र  टिप्पणी2006  सैंडविच दादा जी  2002  वाह ! तेरा क्या कहना   2001  सेंसर  जज  1999  जानम समझा करो  राहुल के दादा जी  1998  करीब  ठाकुर रणबीर सिंह  1998  धूँढते रह जाओगे   1997  और प्यार हो गया   1997  शेयर बाज़ार   1996  मेघा  भानु प्रताप  1996  प्रेम ग्रंथ   1996  नमक   1995  रॉक डांसर   1994  प्यार का रोग   1994  प्रेम योग   1994  विवेकानन्द   1993  तुम करो वादा   1993  आजा मेरी जान   1993  गर्दिश   1992  हमशक्ल   1992  खुले आम   1992  तहलका   1992  चमत्कार   1992  हीर राँझा   1991  मस्त कलंदर   1991  अज़ूबा   1991  लक्ष्मण रेखा   1989  बड़े घर की बेटी   1989  मोहब्बत का पैगाम   1989  बटवारा  बड़े ठाकुर  1989  दाता   1987  हुकूमत   1987  हिम्मत और मेहनत  विजय के पिता  1986  कर्मदाता   1986  अल्ला रक्ख़ा   1986  काला धंधा गोरे लोग  विशेष भूमिका  1985  बादल  ठाकुर शमशेर सिंह  1985  बलिदान   1984  सोनी महिवाल   1983  बेताब   1983  वान्टेड   1983  हीरो   1982  प्रेम रोग   1982  ये वादा रहा   1982  देश प्रेमी  शमशेर सिंह  1982  विधाता   सर्वश्रेष्ठ सह अभिनेता - फ़िल्मफेयर1982  तहलका   1981  आहिस्ता आहिस्ता  सागर  1981  हरजाई  राज नाथ  1981  नसीब   1979  मीरा   1979  एहसास   1977  परवरिश   1975  ज़मीर   1974  मनोरंजन   1971  प्रीतम   1971  जाने अनजाने   1971  अंदाज़  रवि  1971  जवान मोहब्बत   1970  पगला कहीं का   1969  सच्चाई  अशोक  1969  तुमसे अच्छा कौन है  अशोक  1969  प्रिंस   1968  ब्रह्मचारी  ब्रह्मचारी  सर्वश्रेष्ठ अभिनेता - फ़िल्मफेयर1967  लाट साहब   1966  तीसरी मंज़िल   1964  राजकुमार   1963  प्यार किया तो डरना क्या  राजेश  1962  दिल तेरा दीवाना  मोहन  1962  प्रोफेसर   1961  जंगली   1961  बॉयफ्रैंड   1959  दिल देके देखो   1959  चार दिल चार राहें   1957  तुमसा नहीं देखा   1956  मेम साहिब   1955  नकाब   1954  चोर बाज़ार   1953  जीवन ज्योति   1953  रेल का डिब्बा  सुन्दर  
 बतौर निर्देशक 
 वर्ष  फ़िल्म  टिप्पणी1974  मनोरंजन  

 नामांकन और पुरस्कार 
 1969 - फ़िल्मफ़ेयर सर्वश्रेष्ठ अभिनेता पुरस्कार - ब्रह्मचारी
 सन्दर्भ 

 बाहरी कड़ियाँ 
 
 शम्मी कपूर का आधिकारिक जालपृष्ठ

श्रेणी:1931 में जन्मे लोग
श्रेणी:२०११ में निधन
श्रेणी:फ़िल्मफ़ेयर पुरस्कार विजेता
श्रेणी:हिन्दी अभिनेता
शम्शाबाद () भारत के तेलंगाना राज्य के रंगारेड्डी ज़िले में स्थित एक नगर है। यह उस ज़िले का मुख्यालय भी है।"     ,"    ,  , 2017,  9781787012394"   ,  ,"     ,  , , 2007"      ,  1956-1990,"        . 8, .   (),    , , ,  , 2016 श्री वेंडीकोंडा सिद्धलिंगेश्वर देवस्थानम मंदिर शमशाबाद मंडल के सिद्दुलगुट्टा रोड में स्थित है। हैदराबाद का अंतरराष्ट्रीय हवाई अड्डा यहाँ स्थित है। हैदराबाद एयरपोर्ट एक्सप्रेस मेट्रो में शम्शाबाद मंडल में फोर्ट ग्रैंड अंडरपास के पास एक मेट्रो स्टेशन की योजना है।  

 इन्हें भी देखें 
 रंगारेड्डी ज़िला

 सन्दर्भ 

श्रेणी:रंगारेड्डी जिला
श्रेणी:तेलंगाना के नगर
शम्स तबरेज़ी (फ़ारसी:       , मुहँमद बिन अली बिन मलिक-दाद तबरेज़ी शम्सुद्दीन, 1185-1248) (582 - 645 हिजरी) एक फ़ारसी भाषाविद, दार्शनिक और फ़कीर थे।         138۴.  49, तबरेज़ की पुरानी भाषा के बारे में और पुरानी अज़ेरी भाषा के बारे में टिप्पणियाँ देखें , "- :           , . 1071-1330",   , 1968.  258: " हो सकता है वह महान फ़ारसी सूफ़ी स्न्त शम्सुद्दीन तबरेज़ी को वहाँ मिला हो, लेकिन उसने शम्स का पूरा प्रभाव बाद में क़ुबूल किया।" , " 1    
  :          , , ,   ,  ", , 1999.  212: "फ़ारसी सूफ़ी सन्त शम्सुद्दीन तबरीज़ी कोन्या पहुँचा".  0-7864-0431-0,  978-0-7864-0431-5

वे अज़रबैजान के तबरेज़ शहर के वासी थे और वे बड़े सम्मानित सूफ़ी बज़ुर्ग थे। शम्स तबरेज़ी की जीवनी पर बहुत कम भरोसेमंद स्रोत उपलब्ध हैं, यह रूमी की भी स्थिति है। कुछ लोग के ख़्याल हैं कि वे किसी जाने माने सूफ़ी नहीं थे, बल्कि एक घुमंतू क़लन्दर थे। एक और स्रोत में यह भी उल्लेख मिलता है कि शम्स किसी दादा हशीशिन सम्प्रदाय के नेता हसन बिन सब्बाह के नायब थे। बाद में शम्स के वालिद ने सुन्नी इस्लाम क़ुबूल कर लिया। लेकिन यह बात शक्की होते हुए भी दिलचस्प इस अर्थ में है कि हशीशिन, इस्माइली सम्प्रदाय की एक टूटी हुई शाख़ थी। और इस्माइली ही थे जिन्होंने सबसे पहला क़ुरआन के ज़ाहिरा () को नकारकर अव्यक्त अथात् छिपे हुए अर्थों पर ज़ोर दिया, और रूमी को ज़ाहिरा दुनिया को नकारकर रूह की अन्तरयात्रा की प्रेरणा देने वाले शम्स तबरेज़ी ही थे।

सन्दर्भ

श्रेणी:फ़ारसी साहित्यकार
श्रेणी:सूफ़ी कवि
श्रेणी:1185 में जन्मे लोग
श्रेणी:1248 में निधन
शम्स फरीदलैंडर (जन्म: 8 जनवरी, 1940 - 22 नवंबर, 2022) एक अमेरिकी इस्लामी विद्वान, सूफी गुरु, दृश्य कलाकार, फिल्म निर्माता, लेखक और काहिरा में अमेरिकी विश्वविद्यालय में अभ्यास के एमेरिटस प्रोफेसर थे।  वह इस्लाम की रहस्यवादी परंपराओं, विशेष रूप से मौलाना मुहम्मद जलालुद्दीन मुहम्मद रूमी के नाम पर स्थापित मेवलेवी सूफी परंपरा पर अपने कार्यों के लिए जाने जाते थे।  

 जीवनी 
फ्रीडलैंडर ने अपनी शिक्षा मैसाचुसेट्स कॉलेज ऑफ आर्ट से प्राप्त की और 1963 में स्नातक की उपाधि प्राप्त की। उन्होंने अपना करियर एक ग्राफिक डिजाइनर के रूप में शुरू किया। अपने प्रारंभिक वर्षों में, उन्होंने सूफी शेख इनायत खान के बेटे विलायत इनायत खान से सूफीवाद के बारे में सीखा। इससे वह मुजफ्फर ओजाक एफेंदी के पास पहुंचे और धर्म परिवर्तन के माध्यम से अंततः 1970 के दशक की शुरुआत में इस्लाम धर्म अपना लिया।  बाद में वह मेवलेवी सूफी संप्रदाय के सदस्य बन गये। व्याख्याता के रूप में शामिल होने के बाद, फ्रीडलैंडर ने 1994 से काहिरा में अमेरिकी विश्वविद्यालय में पत्रकारिता और जनसंचार विभाग में प्रोफेसर के रूप में कार्य किया है। 2012 में, उन्हें दुनिया के 500 सबसे प्रभावशाली मुसलमानों में से एक नामित किया गया था।  फ्राइडलैंडर का 22 नवंबर, 2022 को 82 वर्ष की आयु में इस्तांबुल में निधन हो गया 

 कार्य 
फोटोग्राफी और चित्रकारी के अलावा, फ्रीडलैंडर ने सूफीवाद और मेवलाना रूमी पर दस पुस्तकें लिखी हैं और कुछ वृत्तचित्र फिल्में भी बनाई हैं। उनकी रचनाओं का अरबी और तुर्की सहित कई अलग-अलग भाषाओं में अनुवाद किया गया है।

 पुस्तकें 
 द व्हर्लिंग दरवेश, मेवलेविस के नाम से जाने जाने वाले सूफी संप्रदाय और इसके संस्थापक कवि और रहस्यवादी मेवलाना जलालुद्दीन रूमी का लेखा-जोखा, मैकमिलन (न्यूयॉर्क, एनवाई, 1975)
 प्रस्तुति: पैगंबर मुहम्मद के कथन, अल-हज्ज शेख मुजफ्फरद्दीन द्वारा हदीस संकेतन, हार्पर एंड रो (न्यूयॉर्क, एनवाई, 1977)
 अल्लाह के निन्यानवे नाम, हार्पर और रो (न्यूयॉर्क, एनवाई, 1978)
 जब आप घोड़ों की टापें सुनें, तो ज़ेबरा के बारे में सोचें: सूफीवाद पर चर्चा, पेरेनियल लाइब्रेरी (न्यूयॉर्क, एनवाई, 1987)
 सूर्य का प्रकाश, कविताएँ और अन्य शब्द, सफीना बुक्स (काहिरा, मिस्र, 1997)
 रूमी: द हिडन ट्रेजर, फॉन्स विटे (लुइसविले, केवाई, 2001)
 विंटर हार्वेस्ट, एक संस्मरण (2015)
 मेवलाना जलालुद्दीन रूमी का भूला हुआ संदेश (2017)

 वृत्तचित्र फिल्में 

 रूमी: द विंग्स ऑफ लव (2002)
 द सर्किल्स ऑफ रिमेंबरेंस (2005)
 फैसल: लिगेसी ऑफ ए किंग (2011)

 इन्हें भी देखें 

 ब्योर्न फोर्टुइन
 ब्रूनो अब्दुल हक़ गाइडरडोनी
 ब्लेयर इमानी

 संदर्भ 

 बाहरी कड़ियाँ 

 काहिरा में अमेरिकी विश्वविद्यालय का आधिकारिक वेब पेज
श्रेणी:इस्लाम में परिवर्तित लोगों की सूची
श्रेणी:सूफीवाद की विद्वान
श्रेणी:1940 में जन्मे लोग
श्रेणी:२०२२ में निधन
श्रेणी:अमेरिका के मुसलमान
श्रेणी:21वीं सदी के मुसलमान
श्रेणी:अमेरिका के इस्लामी विद्वान
शम्स मुलानी (जन्म 13 मार्च 1997) एक भारतीय क्रिकेटर हैं। उन्होंने 11 जनवरी 2018 को 2017-18 जोनल टी 20 लीग में मुंबई के लिए ट्वेंटी 20 की शुरुआत की। उन्होंने 2017-18 की विजय हजारे ट्रॉफी में 5 फरवरी 2018 को मुंबई के लिए अपनी लिस्ट ए की शुरुआत की।

अक्टूबर 2018 में, उन्हें 2018-19 देवधर ट्रॉफी के लिए इंडिया ए के टीम में नामित किया गया था। दिसंबर 2018 में, उन्हें 2018 एसीसी इमर्जिंग टीम्स एशिया कप के लिए भारत की टीम में नामित किया गया था। दिसंबर 2019 में, 201920 रणजी ट्रॉफी के शुरुआती दौर में, उन्होंने प्रथम श्रेणी क्रिकेट में अपना पहला पांच विकेट लिया।

सन्दर्भ
शम्साबाद () भारत के उत्तर प्रदेश राज्य के फ़र्रूख़ाबाद ज़िले में स्थित एक नगर है।"   ,"  ,  , 1987,  9788170240716"    : ,  ,   ,"   (),    ,   ,   , 2007,  9788131707975

 इन्हें भी देखें 
 फ़र्रूख़ाबाद ज़िला

 सन्दर्भ 

श्रेणी:फ़र्रूख़ाबाद ज़िला
श्रेणी:उत्तर प्रदेश के नगर
श्रेणी:फ़र्रूख़ाबाद ज़िले के नगर
शम्सुद्दीन इलियास शाह बंगाल के इतिहास में एक महत्वपूर्ण शासक थे, जिन्होंने 14वीं शताब्दी में इल्यासी वंश की स्थापना की। उनका शासनकाल 1342 से 1358 ईस्वी तक रहा। शम्सुद्दीन इलियास शाह ने बंगाल को स्वतंत्र घोषित किया और दिल्ली सल्तनत से अलग करके अपनी एक स्वतंत्र सत्ता स्थापित की। इसके अलावा उन्होंने बंगाल, बिहार और ओडिशा के बड़े हिस्सों को मिलाकर एक सशक्त राज्य का निर्माण किया, इलियास शाह ने गौर को अपनी राजधानी बनाया और वहां कई भवनों का निर्माण करवाया, प्रशासन को मजबूत किया और राज्य में शांति और समृद्धि लाने का प्रयास किया।
 सन्दर्भ 

श्रेणी:१३५८ में निधन
श्रेणी:हाजीपुर
शम्सुर्रहमान फारुकी सरस्वती सम्मान से सम्मानित साहित्यकार और उर्दू ज़बान व अदब के नामवर आलोचक थे। उनको उर्दू आलोचना के टी. एस. एलियट के रूप में माना जाता है और उन्होंने साहित्यिक समीक्षा के नए मॉडल तैयार किए हैं। इनके द्वारा रचित एक समालोचना तनक़ीदी अफ़कार के लिये उन्हें सन् 1986 में साहित्य अकादमी पुरस्कार (उर्दू) से सम्मानित किया गया।निधन 25 दिसंबर 2020।शम्सुर्रहमान फ़ारूक़ी : अदब का चाँद अब आसमां का हो गया, राना सफ़वी, इतिहासकार, बीबीसी हिंदी के लिए, 26 दिसंबर 2020

 प्रारंभिक जीवन 
शम्सुर्रहमान का जन्म 30 सितंबर 1935 को भारत में हुआ था। उन्होंने अंग्रेजी में (एमए) की डिग्री 1955 में इलाहाबाद विश्वविद्यालय से प्राप्त की। उनके माता-पिता अलग अलग पृष्ठभूमि के थे - पिता देवबंदी मुसलमान थे जबकि मां का घर काफी उदार था। उनकी परवरिश उदार वातावरण में हुई, वह मुहर्रम और शबे बारात के साथ होली भी मना लिया करता था।

 सन्दर्भ 

श्रेणी:आज़मगढ़ के महत्वपूर्ण व्यक्तित्व

श्रेणी:1935 में जन्मे लोग
श्रेणी:२०२० में निधन
श्रेणी:सरस्वती सम्मान से सम्मानित
श्रेणी:पद्मश्री प्राप्तकर्ता
श्रेणी:साहित्य अकादमी द्वारा पुरस्कृत उर्दू भाषा के साहित्यकार
शम्सुलहुडा चौधरी(बांग्ला:    आब्दुल् मालेक ऊकीलाॅह) (1 मई 1920 - 15 फर्वरी 2000), एक बांग्लादेशी राजनेता थे। वे जातीय पार्टी से संबंधित थे। वे एक निमचीन राजनीतिज्ञ एवं पत्रकार थे, और दो दफ़ा सांसद भी चुने गए थे। उनका जन्म 1मई 1920 को बंगाल के बीरभूम जिला(वर्तमान पश्चिम बंगाल में) में हुआ था। उन्हों ने अपनी स्तानक की पढ़ाई, कलकत्ता के प्रेसिडेंसी काॅलेज से 1941 में की। एवं अलिगढ़ मुस्लिम विश्वविद्यालय से एल एल बी व एम ए की पढ़ाई की। 1943-4 में वे ए एम यू की छात्र संघ के उपाध्यक्ष चुने गए थे, और अखिल बंगाल मुस्लिम स्टूडेंट्स लीग के अध्यक्ष थे। वे दो बार, अप्रैल 1988 और अप्रैल 1991 में, बांग्लादेशी संसद के अध्यक्ष भी चुने गए थे।

इन्हें भी देखें
बांग्लादेशी संसद के अध्यक्ष
बांग्लादेश की संसद

सन्दर्भ

बाहरी कड़ियाँ

श्रेणी:बांग्लादेश के लोग
श्रेणी:बांग्लादेशी संसद के अध्यक्ष
श्रेणी:1920 में जन्मे लोग
श्रेणी:२००० में निधन
शम्भू चौधरी,भारत के उत्तर प्रदेश की पंद्रहवी विधानसभा सभा में विधायक रहे। 2007 उत्तर प्रदेश विधान सभा चुनाव में इन्होंने उत्तर प्रदेश के कुशीनगर जिले के नौरंगिया(अ0जा0) विधान सभा निर्वाचन क्षेत्र से भाजपा की ओर से चुनाव में भाग लिया।  
सन्दर्भ

श्रेणी:उत्तर प्रदेश 15वीं विधान सभा के सदस्य
श्रेणी:नौरंगिया(अ0जा0) के विधायक
शम्भू दयाल,भारत के उत्तर प्रदेश की दूसरी विधानसभा सभा में विधायक रहे।  1957 उत्तर प्रदेश विधान सभा चुनाव में इन्होंने उत्तर प्रदेश के हरदोई जिले के 328 - संडीला विधान सभा निर्वाचन क्षेत्र से प्रजा सोशलिस्ट पार्टी की ओर से चुनाव में भाग लिया।  
सन्दर्भ

श्रेणी:उत्तर प्रदेश की दूसरी विधान सभा के सदस्य
श्रेणी:328 - संडीला के विधायक
श्रेणी:हरदोई के विधायक
श्रेणी:प्रजा सोशलिस्ट पार्टी के विधायक
शम्भूनाथ चतुर्वेदी भारत के उत्तर प्रदेश राज्य की प्रथम विधानसभा सभा में विधायक रहे। 1952 उत्तर प्रदेश विधान सभा चुनाव में इन्होंने आगरा ज़िले के 97 - वाह विधान सभा निर्वाचन क्षेत्र से भारतीय राष्ट्रीय कांग्रेस की ओर से चुनाव में भाग लिया।  
सन्दर्भ

श्रेणी:उत्तर प्रदेश की प्रथम विधान सभा के सदस्य
श्रेणी:97 - वाह के विधायक
श्रेणी:आगरा के लोग
श्रेणी:भारतीय राष्ट्रीय कांग्रेस के राजनीतिज्ञ
श्रेणी:  
शरजील इमाम (जन्म 1988) एक भारतीय छात्र सक्रियतावादी हैं। उन्हें  नागरिकता संशोधन अधिनियम के विरोध के लिए जान जाता है।    

 प्रारंभिक जीवन और शिक्षा 
शरजील इमाम का जन्म 1988 में बिहार के जहानाबाद जिले के काको गाँव में हुआ था। उनके पिता अकबर इमाम एक राजनीतिज्ञ थे; उनकी माँ अफशां रहीम एक गृहिणी हैं, और उनके भाई मुज़म्मिल इमाम एक सामाजिक कार्यकर्ता हैं।अकबर इमाम 2005 के विधानसभा चुनाव में जहानाबाद निर्वाचन क्षेत्र से जनता दल (यूनाइटेड) के उम्मीदवार थे। कई वर्षों की बीमारी के बाद 2014 में अकबर का कैंसर से निधन हो गया।

शरजील इमाम ने 1994 में स्कूल जाना शुरू किया और उनके शिक्षक उन्हें पुस्तक प्रेमी मानते थे। उनकी शिक्षा पटना के एक मिशनरी स्कूल और बाद में दिल्ली पब्लिक स्कूल, वसंत कुंज में हुई। 2006 में हाई स्कूल पूरा करने के बाद उन्होंने भारतीय प्रौद्योगिकी संस्थान बॉम्बे से कंप्यूटर इंजीनियरिंग की पढ़ाई की। स्नातक होने के बाद उन्होंने दो साल बैंगलोर में बिताए, जहाँ उन्होंने एक सॉफ्टवेयर कंपनी ज्वाइन की। 2013 में, उन्होंने आधुनिक इतिहास में अपनी मास्टर डिग्री पूरी करने के लिए नई दिल्ली में जवाहरलाल नेहरू विश्वविद्यालय में प्रवेश लिया और 2015 में उसी विश्वविद्यालय से पीएचडी शुरू की।

 करियर 
इमाम ने 2009 में दो महीने तक कोपेनहेगन के आईटी विश्वविद्यालय में प्रोग्रामर के रूप में काम किया और बाद में आईआईटी बॉम्बे में एक शिक्षण सहायक के रूप में काम किया। इसके बाद, उन्होंने शिक्षाविदों में लौटने से पहले जुनिपर नेटवर्क में एक इंजीनियर के रूप में काम किया। इमाम ने टीआरटी वर्ल्ड, फ़र्स्टपोस्ट, द क्विंट, और द वायर के लिए लेख लिखे।

 राजनीतिक सक्रियतावाद 

 संदर्भ 

श्रेणी:भारतीय मुस्लिम
श्रेणी:जीवित लोग
श्रेणी:1988 में जन्मे लोग
शरजील खान एक पाकिस्तानी क्रिकेट खिलाड़ी है जो पाकिस्तान की अंतर्राष्ट्रीय क्रिकेट टीम के लिए खेलते हैं। शरजील खान पाकिस्तान टीम के लिए २०१३ से खेलते आ रहे हैं। शरजील खान पाकिस्तान के लिए एक दिवसीय अंतर्राष्ट्रीय क्रिकेट मैच खेलते हैं। 

सन्दर्भ

श्रेणी:पाकिस्तान के एक दिवसीय अंतर्राष्ट्रीय क्रिकेट खिलाड़ी
श्रेणी:पाकिस्तान के लोग
श्रेणी:पाकिस्तानी क्रिकेट खिलाड़ी
श्रेणी:जीवित लोग
श्रेणी:1989 में जन्मे लोग
शरण रानी (९ अप्रैल १९२९ - ८ अप्रैल २००८) हिन्दुस्तानी शास्त्रीय संगीत की विद्वान और सुप्रसिद्ध सरोद वादक थीं। गुरु शरन रानी प्रथम महिला थीं जिन्होंने सरोद जैसे मर्दाना साज को संपूर्ण ऊँचाई दी। वे प्रथम महिला थीं जो संगीत को लेकर पूरे भूमंडल में घूमीं, विदेश गईं, जिन्हें सरोद के कारण विभिन्न प्रकार के सम्मान मिले और सरोद पर डॉक्टलरेट की उपाधियों से नवाज़ा गया। वे प्रथम महिला थीं जिन्होंडने पंद्रहवीं शताब्दी के बाद बने हुए वाद्य यंत्रों को न केवल संग्रहीत किया बल्कि राष्ट्री य संग्रहालय को दान में दे दिया। उन्होंने यूनेस्को के लिए रिकार्डिग भी की। इसलिए पं॰ नेहरू ने उन्हें 'सांस्कृतिक राजदूत' और पं॰ ओंकार नाथ ठाकुर ने 'सरोद रानी' का खिताब दिया था।

दिल्ली में पैदा हुई सरोद साम्राज्ञी ने उस्ताद अलाउद्दीन खां और उस्ताद अली अकबर खां जैसे गुरुओं से सरोद की शिक्षा ग्रहण की थी। वह मैहर सेनिया घराने से ताल्लुक रखती थीं। पद्मभूषण से अलंकृत शरण रानी ने कई रागों की रचना की थी। वाद्य संगीत तथा सरोद वादन के क्षेत्र में वह देश की पहली महिला कलाकार थीं, जिन्होंने अमेरिका तथा ब्रिटेन की संगीत कंपनियों के साथ रिकार्डिंग कीं। पूर्व प्रधानमंत्री जवाहरलाल नेहरू उन्हें भारत की सांस्कृतिक दूत कहा करते थे। शरण रानी ने "दि डिवाइन सरोद : इट्स आ॓रिजिन एंटिक्विटी एंड डेवलपमेंट इन इंडिया सिंस बीसी सेकेंड सेंचुरी" किताब लिखी थीं। वे दुर्लभ वाद्यों का संग्रह करती थीं। उन्होंने शरण रानी बाकलीवाल वीथिका की स्थापना भी की जिसमें ४५० शास्त्रीय संगीत के वाद्यों को प्रदर्शित किया गया है।

संगीत के प्रति समर्पण के कारण उन्हें १९६८ में पद्मश्री, १९७४ में साहित्य कला परिषद, १९८६ में संगीत नाटक अकादमी, २००० में पद्मभूषण व २००४ में राष्ट्रीय पुरस्कार से नवाजा गया। १९९२ में उन्होंने सरोद के उद्भव, इतिहास व विकास पर किताब भी लिखी। उन्हें सरकार की ओर से राष्ट्रीय कलाकार, साहित्य कला परिषद पुरस्कार और राजीव गांधी राष्ट्रीय उत्कृष्टता पुरस्कार से सम्मानित किया गया था। उनकी वीथिका से चार वाद्य लेकर वर्ष १९९८ में डाक टिकट भी जारी किए गए थे।

 सन्दर्भ 

श्रेणी:सरोद वादक
श्रेणी:हिन्दी विकि डीवीडी परियोजना
शरणकुमार लिम्बाळे (जन्म : १ जून १९५६) मराठी साहित्यकार है जिन्हें २०२० का सरस्वती सम्मान प्रदान किया गया था।

डॉ. शरणकुमार लिंबाले का जन्म १ जून, १९५६ महाराष्ट्र के सोलापुर जिले के हन्नूर गांव में हुआ। उन्होंने शिवाजी विश्वविद्यालय, कोल्हापुर  से मराठी भाषा में एम.ए. किया। इसके बाद यहीं से "मराठी दलित साहित्य और अमेरिकन ब्लैक साहित्य-एक तुलनात्मक अध्ययन" विषय पर पी.एचडी. भी की।

डॉ. शरणकुमार लिंबाले यशवंतराव चव्हाण, महाराष्ट्र मुक्त विद्यापीठ, नासिक के प्रकाशन विभाग में सहायक सम्पादक के पद पर कार्य करते हुए इसी विश्वविद्यालय से प्रोफेसर एवं निदेशक पद से सेवानिवृत्त भी हुए हैं।

श्रेणी:मराठी साहित्यकार
शरणखोला उपजिला, बांग्लादेश का एक उपज़िला है, जोकी बांग्लादेश में तृतीय स्तर का प्रशासनिक अंचल होता है (ज़िले की अधीन)। यह  खुलना विभाग के  बगेरहाट ज़िले का एक उपजिला है, जिसमें, ज़िला सदर समेत, कुल ९ उपज़िले हैं, और मुख्यालय  बगेरहाट सदर उपज़िला है। यह बांग्लादेश की राजधानी ढाका से दक्षिण-पश्चिम की दिशा में अवस्थित है। यह मुख्यतः एक ग्रामीण क्षेत्र है, और अधिकांश आबादी ग्राम्य इलाकों में रहती है। 

जनसांख्यिकी
यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदीउर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है।  खुलना विभाग में, जनसांख्यिकीक रूप से, इस्लाम के अनुयाई, आबादी के औसतन ८३.६१ है, जबकि शेष जनसंख्या प्रमुखतः हिन्दू धर्म की अनुयाई है। बांग्लादेश के सारे विभागों में, खुलना विभाग में मुसलमान आबादी की तुलना में हिन्दू आबादी की का अनुपात सबसे अधिक है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति
शरणखोला उपजिला बांग्लादेश के दक्षिण-पश्चिमी भाग में,  खुलना विभाग के  बगेरहाट जिले  में स्थित है।

इन्हें भी देखें
बांग्लादेश के उपजिले
बांग्लादेश का प्रशासनिक भूगोल
खुलना विभाग
उपज़िला निर्वाहि अधिकारी

सन्दर्भ

बाहरी कड़ियाँ
उपज़िलों की सूची (पीडीएफ) (अंग्रेज़ी)
जिलानुसार उपज़िलों की सूचि-लोकल गवर्नमेंट इंजीनियरिंग डिपार्टमेंट, बांग्लादेश
:.20489. (पीडीएफ)

 श्रेणी:खुलना विभाग के उपजिले
श्रेणी:बांग्लादेश के उपजिले
शरणजीतसिंह ढिल्लों भारत के पंजाब राज्य की साहनेवाल सीट से शिअद के विधायक हैं। 2012 के चुनावों में वे अपने निकटतम प्रतिद्वंद्वी को 21219 वोटों के अंतर से हराकर निर्वाचित हुए। 

सन्दर्भ

श्रेणी:पंजाब (भारत) के विधायक
श्रेणी:जीवित लोग
श्रेणी:1953 में जन्मे लोग
शरणा मूल, पोखरी तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है। 
200उत्तराखण्ड के जिले

 बाहरी कड़ियाँ 
 उत्तराखण्ड - भारत सरकार के आधिकारिक पोर्टल पर
 उत्तराखण्ड सरकार का आधिकारिक जालपृष्ठ 
 उत्तराखण्ड (उत्तराखण्ड के बारे में विस्तृत एवं प्रामाणिक जानकारी)

मूल, शरणा, पोखरी तहसील
मूल, शरणा, पोखरी तहसील
शरणाचाई, पोखरी तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है। 
200उत्तराखण्ड के जिले

 बाहरी कड़ियाँ 
 उत्तराखण्ड - भारत सरकार के आधिकारिक पोर्टल पर
 उत्तराखण्ड सरकार का आधिकारिक जालपृष्ठ 
 उत्तराखण्ड (उत्तराखण्ड के बारे में विस्तृत एवं प्रामाणिक जानकारी)

शरणाचाई, पोखरी तहसील
शरणाचाई, पोखरी तहसील
100फ्रिडचॉफ नानसेन
 शरणार्थियों के लिए नानसेन अंतर्राष्ट्रीय कार्यालय  का गठण १९३० में नॉर्वे के मानवतावादी राजनयिक फ्रिडचॉफ नानसेन के निधन के बाद हुआ। नानसेन राष्ट्र संघ के अंतर्गत मानवीय सामाजिक कार्य में जुडे थे। प्रथम विश्व युद्ध के बाद उन्होंने संबंधित विस्थापित पीडि़तों के लिए काम किया और १९२२ में इस कार्य के लिए नोबेल शांति पुरस्कार जीता। नानसेन के जीवीत काल में ये संगठन एक ब्यूरो के रूप में काम करता था। १९३० में दिल के दौरे से मृत्यु के बाद राष्ट्र संघ ने ये कार्य जरी रखने के लिए संगठन का निर्माण किया। इस कार्यालय का मुख्य दफ्तर जिनेवा, स्विट्जरलैंड में था। 

संगठन को तुरंत जर्मनी, ऑस्ट्रिया, चेकोस्लोवाकिया के शरणार्थियों के लिए कार्य करना पडा। पर संगठन के पास ज्यादा पैसा नहीं था। सन् १९३८ में संगठन को नोबेल शांति पुरस्कार से सम्मानित किया गया। इसि साल संगठन का विघटन भी हो गया।

सन्दर्भ

श्रेणी:नोबल शांति पुरस्कार के प्राप्तकर्ता
श्रेणी:नोबेल पुरस्कार सम्मानित संगठन
शरणार्थी यानि शरण में उपस्थित असहाय, लाचार, निराश्रय तथा रक्षा चाहने वाले व्यक्ति या उनके समूह को कहते हैं। इसे अंग्रेजी भाषा में  लिखा व सम्बोधित किया जाता है। इस प्रकार वह व्यक्ति विशेष या उनका समूह जो किसी भी कारणवश अपना घरबार या देश छोड़कर अन्यत्र के शरणांगत हो जाता है, वह शरणार्थी कहलाता है। 

उदाहरण के लिये सीरिया में जंग छिड़ने की वजह से वहां के लाखों नागरिक दूसरे मुल्कों में शरणार्थी बनकर शरण ले रहे हैं।

 भारत और शरणार्थी  

भारत में शरणार्थियों के आने का इतिहास बहुत पुराना है और भारत में बसे कानूनी और गैरकानूनी शरणार्थियों की जनसँख्या कई विकसित देशों की जनसँख्या से भी ज्यादा है।

आमतौर पर अनभिज्ञता वस लोग कई बार के लिये भारत और पाकिस्तान के विभाजन के समय पाकिस्तान के हिस्से वाले पंजाब, सिन्ध आदि प्रदेशों के लाखों लोग जो अपना घरबार छोड़कर भारत के विभिन्न भागों में आकर बस गये थे उन्हें भी शरणार्थी मान लेते हैं, परंतु यह घटना पूर्ण रूप से शरणार्थी शब्द को परिभाषित नही करता,
क्योंकि जो लोग पाकिस्तान से भागकर भारत में बस गए उन्हें वहां (भारत में) एक नागरिक के तौर पर रहने का अधिकार विभाजन के समय दिया गया था।
 
भारत में विभाजन के बाद आये लोगों को छोड़ दे तो भी आज़ादी के बाद काफी शरणार्थी आये। उदाहरण के लिए तिब्बत के शरणार्थी और बांग्लादेश से आये कानूनी गैर-कानूनी शरणार्थी।

 बाहरी कड़ियाँ 
 .      
   
   '   
   
         - ,  
  
    
    '                3 .     2006    ,      .
    
            
    ,      
                 :       0-521-82859-7
       ( ) 
                   
       ,  (1956-1957)
         
:..20191217-18-2019----.?1    2019
श्रेणी:जनसांख्यिकी
श्रेणी:बलात विस्थापन
श्रेणी:भारत में शरणार्थी
शरत कुमार मोहांती  ओड़िया भाषा के विख्यात साहित्यकार हैं। इनके द्वारा रचित एक जीवनी गाँधी मनिष  के लिये उन्हें सन् 2002 में साहित्य अकादमी पुरस्कार से सम्मानित किया गया।

 सन्दर्भ 

श्रेणी:साहित्य अकादमी द्वारा पुरस्कृत ओड़िया भाषा के साहित्यकार
शरत पुजारी (८ अगस्त १९३४  १२ मई २०१४) ओडिया कथाचित्र जगत के भारतीय अभिनेता, निर्देशक और निर्माता थे। वो मूल रूप से जादुपडा, सम्भलपुर से थे।

 पूर्व जीवन एवं पृष्ठभूमि 
पुजारी का जन्म ८ अगस्त १९३४ को नयागढ़, ओडिशा में हुआ।

 फ़िल्में
जीवन साथी (१९६२)  शरत
माटिरा मणिशा (१९६६)  बारजू
का (१९६६)
अरुन्धती (१९६७)  मनोज
तपोई (१९७८)  निर्देशक
अशान्त ग्रह (१९८२)  निर्देशक
अस्तराग (१९८२)  निर्देशक
भूखा (१९८९)  १९८९
द्रुस्ति (१९९०)
अरण्य रोडन (१९९२)
 अरन्यक  राजा साहेब
 शेष दृष्टि (१९९७)  केदार बाबू
 सम्मान और पुरस्कार 
 कादमबिनि पुरस्कार (२०१०)
 उड़िशा सिने आर्टीस्ट असोशियेशन अवार्ड (२०१२)
 हेमंत दास काला सम्मान, २०११
 निधन 
१२ मई २०१४ को दिल का दौरा पड़ने से उनका निधन हो गया। उनके घर में पत्नी, दो बेटियां और दो बेटे हैं।

 सन्दर्भ 

श्रेणी:1934 में जन्मे लोग
श्रेणी:२०१४ में निधन
श्रीलंका के थलसेनाध्यक्ष जिनके नेतृत्व में श्रिलंकाई सेना ने वर्ष २००९ में लिट्टे को निर्णायक रूप से पराजित किया।

 जीवन वृत्त 

 संदर्भ श्रोत 

श्रेणी:श्रीलंका के थलसेनाध्यक्ष
श्रेणी:श्रीलंका के लोग